འགོ་བརྗོད།
ལྕམ་མདའ་བློ་གྲོས་བཟང་པོ།
དེ་ཡང་ཇོ་ནང་ཀུན་མཁྱེན་དོལ་པ་པོའམ་དོལ་བུ་པ་ཤེས་རབ་རྒྱལ་མཚན་
དཔལ་བཟང་པོས་མཛད་པའི་《རི་ཆོས་ངེས་དོན་རྒྱ་མཚོ་»ཞེས་བྱ་བ་འདི་ནི་
མཉམ་མེད་རྣམ་འདྲེན་བཞི་པས་འཁོར་ལོ་རིམ་པ་གསུམ་བསྐོར་བ་ལས། ཕྱི་
མ་དོན་དམ་ལེགས་པར་རྣམ་པར་ཕྱེ་བའི་འཁོར་ལོའི་རྗེས་འབྲང་མཐའ་བྲལ་
དབུ་མ་གཞན་སྟོང་གི་ལྟ་གྲུབ་རྒྱལ་བའི་དགོངས་པ་ལྟར་གསལ་བར་སྒྲུབ་པའི་
བསྟན་བཅོས་ཐམས་ཅད་ཀྱི་ཁུངས་གཏུགས་ས་ཉག་གཅིག་ཏུ་གྲུབ།
འདི་རྩོམ་པ་པོ་ཀུན་མཁྱེན་ཆེན་པོ་དང་ཁོང་གི་ཡབ་དང་ཡུམ་འཁྲུངས་
ཡུལ་བཅས་མདོ་དང་རྒྱུད་བསྟན་བཅོས་ལས་ལུང་བསྟན་པ་ནི། 《རྔ་བོ་ཆེའི་
མདོ་»ལས། ལི་ཙཱ་བི་གཞོན་ནུ་འཇིག་རྟེན་ཐམས་ཅད་ཀྱིས་མཐོང་ན་དགའ་
ཞེས་བྱ་བ་མ་འོངས་པའི་དུས་ན་ཀ་ཡོ་རིའི་རྒྱུད་དུ་ངའི་མིང་འཆང་བའི་དགེ་
སློང་དུ་གྱུར་ཏེ། ཞེས་སོགས་དང་། 《ཨ་དྲ་ཤི་ལ་བཀོད་པའི་མདོ་>ལས།
རྟག་ཏུ་གཟིགས་པ་སྤྱན་རས་གཟིགས། ། མ་འོངས་དུས་ཀྱི་ཐ་མ་ལ། །སྙིགས་
དུས་སེམས་ཅན་སྐྱོབ་པའི་ཕྱིར། །མ་ཧཱ་སུ་རའི་བྱང་ཕྱོགས་སུ། ། ཁ་བ་ཅན་གྱི་
ཡུལ་དབུས་ན། ། གྲོང་ཁྱེར་ཆེན་པོ་ཀ་ཡོ་རི། །རྣམ་པར་གྲགས་པའི་ས་བདག་
ནི། །ཡེ་ཤེས་དབང་ཕྱུག་ཡབ་སྨོས་པ།་ །དེ་ཡི་སྲས་སུ་བལྟམས་པར་མཐོང་། །
དེ་ལ་གང་འབྲེལ་སེམས་ ཅན་ཀྱང་། ། འཕགས་པའི་གང་ཟག་ཤ་སྟག་གོ །
ཅེས་སོགས་གསུངས། ཡང་《འཕགས་པ་དཀོན་མཆོག་སྤྲིན་གྱི་མདོ་» ལས།
1

བཅོམ་ལྡན་འདས་ཀྱིས་བཀའ་བསྩལ་པ། དྲི་ཟའི་རྒྱལ་པོ་ང་འདས་པའི་འོག་
ཏུ་ལྷོ་ཕྱོགས་ཀྱི་རྒྱུད་དུ་དྲང་སྲོང་དོལ་པོ་ཞེས་བྱ་བའི་ཡུལ་འཁོར་ཀ་ཡོ་རི་བསོད་
ནམས་ལྡན་པའི་གྲོང་ཁྱེར་བྱེ་མ་ཆེན་པོ་ཞེས་བྱ་བ་འབྱུང་སྟེ། གྲོང་དེ་ལ་་
འབབ་ཆུ་མཛེས་སྦྱོར་ཞེས་བྱ་སྟེ། དེའི་བྱང་ཕྱོགས་ཀྱི་འགྲམ་དུ་འབྱུང་བར་
འགྱུར་རོ་ཞེས་པ་ནས། ཤཱཀྱའི་རིགས་ཆེན་པོ་གཞོན་ནུ་ལི་ཙཱ་བི་འཇིག་རྟེན་
ཐམས་ཅད་ཀྱིས་མཐོང་ན་དགའ་བ་དེ་ངའི་མིང་དེའི་མིང་དུ་འདོགས་པར་་
འགྱུར་རོ། ། ཞེས་སོགས་ནས། དེའི་ཚེ་དྲང་སྲོང་དོལ་པོ་ཞེས་བྱ་བའི་ཡུལ་
འཁོར་ཡང་འབྱོར་ཅིང་རྒྱས་ལ་སྐྱེ་བོ་མང་པོས་ཡོངས་སུ་གང་བར་འགྱུར་རོ། །
དེ་བཞིན་གཤེགས་པ་དང་མིང་མཐུན་པའི་དགེ་སློང་གི་གྲོང་ཁྱེར་དེ་ཡང་སྐྱེ་བོ་
ཐམས་ཅད་ཀྱི་སྙིང་དུ་སྡུག་པར་འགྱུར་ཞིང་། སྐྱེ་བོ་ཐམས་ཅད་ཀྱིས་བཀུར་
བར་འགྱུར་རོ། ། ཞེས་སོགས་མདོ་སྡེ་དུ་མ་ནས་དང་། 《གཙུག་ཏོར་རྣམ་
རྒྱལ་མའི་རྒྱུད་»ལས། བདེ་གཤེགས་མྱ་ངན་འདས་འོག་ནས། ། ལོ་ནི་སྟོང་
ཕྲག་ཕྱེད་རིང་ཚེ། ། གདོང་དམར་ཡུལ་དུ་ང་འདྲ་བའི། །བསྟན་པ་འཛིན་པའི་
དགེ་སློང་ཞིག །ཆུ་བོ་ལྗོན་ཤིང་འཕྲེང་མཛེས་སུ། །ཀ་ཡོ་རི་ཡི་གྲོང་ཁྱེར་དུ། །
ཡབ་ནི་ཡེ་ཤེས་དབང་ཕྱུག་ཆེ། ཡུམ་ནི་ཚུལ་ཁྲིམས་རྒྱན་ཞེས་གྲགས། །སྲས་
ནི་སངས་རྒྱས་མིང་ཅན་འབྱུང་། ། ང་ཡི་བསྟན་པའི་རྒྱལ་མཚན་འཛུགས། །
ཆོས་ཀྱི་དུང་འབུད་དཪ་ ཕྱར་འགྱུར། ། ཞེས་སོགས་རྒྱུད་ སྡེ་ དུ་ མ་ ནས་ དང་།
ཆོས་རྒྱལ་སྲོང་བཙན་མཆོག་གིས་མགར་ལ་ལུང་བསྟན་པ།
བདག་ཅག་མ་
འོངས་པ་ན་ལྷན་ཅིག་ཏུ། །སྐྱེ་བ་མཉམ་པོར་གདུལ་བྱའི་དོན་བྱེད་ཅིང་། །དང་
པོར་པད་མའི་གླིང་དང་རྡོ་རྗེ་གདན། ། ཟ་ཧོར་ཁ་ཆེ་རྔ་ཡབ་གླིང་ལ་སོགས། །
སྐྱེ་བ་མང་པོར་འགྲོ་བ་འདྲེན་ནུས་སུ། །བོད་ཁམས་རྩོད་དུས་སྲིད་པའི་ཐ་མ་ལ།
སོགས་ནས། དུང་དཀར་གཡས་སུ་འཁྱིལ་བའི་ཀ་ཡོ་རི། ། ཤིང་སྣ་རི་དྭགས་
བྱ་ཚོགས་འདུ་བའི་གནས། ། གྲོང་བཞིའི་དབུས་སུ་གྲོང་ཁྱེར་ངོ་མཚར་ཅན། །
པན་ཚང་གྲོང་ཁྱེར་དམག་གིས་མི་ཚུགས་པ། མི་བདག་ཛྙ་ན་ཤྭ་རའི་རྒྱལ་བུ་
2

རུ། ། ནོར་བུའི་སྙིང་པོ་ཆུ་ཕོ་འབྲུག་ལས་འབྱུང་། ། སྐྱེས་མཆོག་ཁྱད་འཕགས་
ཁབ་ནས་མངོན་འབྱུང་སྟེ། །བསྟན་པའི་སྲོག་ཤིང་ཀུན་མཁྱེན་མཚན་དུ་གྲགས།
ཞེས་སོགས་མདོ་རྒྱུད་བསྟན་བཅོས་དུ་མ་ནས་མང་དུ་ལུང་བསྟན་པ་མཆིས་ན་
ཡང་ཡི་གེས་འཇིགས་སོ། །
དེ་ལྟར་ལུང་བསྟན་པ་ལྟར། འཁྲུངས་ཡུལ་གཙང་སྟོད་མངའ་རིས་དོལ་
པོ་པན་ཚང་ཀ་ཡོ་རིའི་གྲོང་དུ་ཡབ་ནམ་རིངས་གྲགས་པའི་རྒྱལ་པོའི་སྲས་ཆུང་
བ་ཡེ་ཤེས་དབང་ཕྱུག་ཞེས་བྱ་བ་དང་། ཡུམ་སྐྱིད་སྟིང་རྒྱལ་པོའི་སྲས་མོ་ཚུལ་
ཁྲིམས་རྒྱན་ཞེས་བྱ་བ་གཉིས་ཀྱི་སྲས་སུ་སྔོན་མེད་ཀྱི་དགེ་མཚན་གསར་པའི་
དཔལ་ཡོན་ལེགས་སྦྱིན་གྱི་བྱེད་པོ་ཐུབ་དབང་གཉིས་པ་ངེས་དོན་དབུ་མའི་ཤིང་
རྟའི་སྲོལ་འབྱེད་ཆེན་པོ་དོལ་པོ་པ་ཀུན་ མཁྱེན་ ཤེས་ རབ་ རྒྱལ་ མཚན་དཔལ་་
བཟང་པོ་མཆོག 《འགྲེལ་ཆེན་དྲི་མེད་འོད་»ལས། གང་ཞིག་ཆེན་པོའི་མི་
རྣམས་སྨིན་པར་བྱ་བའི་དོན་དུ་མངལ་ནི་འཛིན་པ་འདི་མཛད་ཅིང་། ཞེས་
སོགས་གསུངས་པ་ལྟར། རབ་བྱུང་ལྔ་པའི་ནང་ཚན་དགའ་བ་ཞེས་པ་ཆུ་ཕོ་
འབྲུག་གི་( སྤྱི་ལོ་1292 ) ལོར་ངོ་མཚར་བའི་ལྟས་བཅས་སྐུ་འཁྲུངས། ད་ལྟ་
རབ་བྱུང་བཅུ་བདུན་པའི་དབང་ཕྱུག་ཞེས་པ་མེ་མོ་གླང་ ( སྤྱི་ལོ་1996 ) ལོའི་
བར་རབ་བྱུང་བཅུ་གཅིག་དང་བགྲང་བྱ་ཞེ་ལྔ་སྟེ་ལོ་བདུན་བརྒྱ་དང་ལྔ་སོང་།
སྐུ་ཞང་བླ་མ་སྐྱི་སྟེངས་པས་ཤེས་རབ་མགོན་པོ་ཞེས་པའི་མཚན་གསོལ། སྐུ་ན་
ཆུང་ངུའི་དུས་ནས་ཡབ་ཡུམ་གྱི་དྲུང་དུ་ཡི་གེ་སྦྱོར་ཀློག་སྦྱངས། རིང་མིན་སྦྱོར་
ཀློག་མཐར་ཕྱིན་ནས་རིག་གནས་དང་བཟོ་གནས་ཕྲ་མོ་མང་པོ་ཆུང་ངུའི་དུས་
ནས་ཚེགས་མེད་དུ་མཁྱེན། དགུང་གྲངས་དྲུག་གི་སྟེང་བླ་མ་སྐྱི་སྟེངས་པ་ལ་
འཇམ་དཔལ་དམར་པོའི་དབང་ཞུས་ནས་སྒྲུབ་པ་མཛད། འཇའ་འོད་ཀྱི་དྲྭ་
བ་འཁྱིལ་བའི་དབུས་སུ་བཅོམ་ལྡན་འདས་འཇམ་དབྱངས་དམར་པོ་གཟིགས་
ཤིང་པོ་ཏིའི་ཆར་འབབ་པའི་སྣང་བ་ཤར་རོ། །དེ་ནས་བཟུང་ཤེས་རབ་ཤིན་ཏུ་
འབར་ཞིང་ཆོས་ཟུར་ཙམ་ཐོས་པ་ཙམ་གྱིས་མཁྱེན་པར་གྱུར་ཏོ། །《འཕགས་པ་
3

དཀོན་མཆོག་སྤྲིན་མདོ་»ལས་དམ་པ་ཉིད་ལུང་བསྟན་པར། གང་གི་ཚེ་ཁྱེའུ་
དེ་རབ་ཏུ་བྱུང་ནས་ཚངས་པ་མཚུངས་པར་སྤྱོད་པའི་འཁོར་དང་དགེ་སློང་གི་
ཚོགས་རྣམས་ཁྲིད་དེ་རང་གི་སྲོག་དང་བསྡོས་ནས་དམ་པའི་ཆོས་སྟོན་པར་་
འགྱུར་རོ། །ཞེས་སོགས་གསུངས་པ་ལྟར་དགུང་གྲངས་བཅུ་གཅིག་ཏུ་ཕེབས་པ་
ན་སྐྱི་སྟེངས་དགོན་དུ་བྱོན་ནས་རབ་བྱུང་སྒྲུབ་པོ་བཅོ་ལྔ་དང་ ལྷན་ ཅིག་ ཏུ་་
མཁན་པོ་ཚུལ་ཁྲིམས་སྙིང་པོའི་སྤྱན་སྔར་རབ་ཏུ་བྱུང་ཞིང་དགེ་ཚུལ་གྱི་སྡོམ་པ་
བླངས། 《འདུལ་བ་ལུང་»ལས། འོད་སྲུངས་རབ་ཏུ་བྱུང་ལ་ཞུས་པའི་མིང་
ནི་དཔལ་གྱི་མཐའ་ཅན་དུ་འདོག་གོ ། ཅེས་གསུངས་པ་ལྟར་མཚན་ཤེས་རབ་
རྒྱལ་མཚན་དཔལ་བཟང་པོ་ཞེས་གསོལ། མཁན་པོའི་མདུན་ནས་དགེ་ཚུལ་
གྱི་ཚིག་ལེའུར་བྱས་པ་ལྔ་བཅུ་པའི་ཁྲིད་དང་འཇམ་དཔལ་གསང་ལྡན་གྱི་དབང་
སོགས་ཆོས་སྐོར་འགའ་ཞུས། དགུང་གྲངས་ཉི་ཤུ་བར་དཔལ་ས་སྐྱར་བྱོན་
ནས་ མཁས་ མཆོག་ སྐྱི་ སྟོན་ གྲགས་ པ་ རྒྱལ་ མཚན་ གྱི་ དྲུང་ ནས། ཚད་ མ།
ཕར་ཕྱིན། མངོན་པ། སྤྱོད་འཇུག་དང་རྡོ་རྗེ་ཕྲེང་བ་སོགས་ལོ་ཕྱེད་གཉིས་
སུ་དུས་གཅིག་ཏུ་བསླབས་པས་དེ་དག་གི་འགྲེལ་པ་དང་བཅས་པའི་ཚིག་དོན་
མཐའ་དག་ཐུགས་སུ་ཆུད། ཤར་བའི་བླ་མ་སེང་གེ་དཔལ་ལ་སོགས་པའི་ས་
སྐྱའི་མཚན་ཉིད་པ་རྣམས་ཀྱིས་གདན་དྲངས་ཏེ། དུང་དཀར་ཆ་ལྔ། མཁར་
རྔ་གསུམ། ཆོས་གོས་གཅིག རྨ་བྱའི་གདུགས་གསུམ་མཎྜལ་དང་བཅས་
པའི་བཤད་སྟོན་རྒྱ་ཆེན་པོ་བཤམས་ནས་བཤད་གསར་མཛད། དགུང་གྲངས་
ཉེར་གཉིས་ལ་ཞ་ལུར་བྱོན་ ནས་ མཁན་ ཆེན་བསོད་ནམས་གྲགས་པས་དབུ་་་
མཛད་པས་ཇོ་གདན་འཚོགས་པའི་དྲུང་དུ་བསྙེན་རྫོགས་མཛད། མཁན་ཆེན་
པ་ལ་འདུལ་བ་མདོ་རྩ་སོགས་འདུལ་བ་ཐམས་ཅད་གསན།
སློབ་དཔོན་སྟོན་
མཆོག་དཔལ་ལ་སྡོམ་ཚིག་བྱམས་ཆོས་ལྔ་པོ་རྣམས་གསན་ ཅིང་རྣམ་བཞག་་་
མཛད། 《ལང་ཀར་གཤེགས་མདོ་»ལས། ངས་ནི་ ཤ་ ཡང་ རྣམ་ པར་་་་་་་
སྤངས། ། སངས་རྒྱས་བྱང་ཆུབ་སེམས་དཔའ་དང་། ། ཉན་ཐོས་རྣམས་ཀྱིས་་
4

སྨད་པ་དང་། །ངོ་མི་ཚ་བར་ཟ་བ་ནི། ། རྟག་ཏུ་སྨྱོན་པར་སྐྱེ་བར་འགྱུར། །ཞེས་
སོགས་མདོ་རྒྱུད་ཀྱི་ལུང་དུ་མ་ལ་ཐུགས་བཅོལ་ནས། སྐྱེ་བ་སྔ་ཕྱི་ཐམས་ཅད་
དུ་བསད་ཤ་མི་གསོལ་བའི་དམ་བཅའ་དང་སྨོན་ལམ་མཛད།
དགུང་གྲངས་
ཉེར་ གསུམ་ པར། རྒྱ་ མ། · འཕན་ ཡུལ། བསམ་ ཡས། གསང་ ཕུ།
འབྲི་གུང། དཀའ་གདོང་། ནུབ་ཆོས་ལུང་། བདེ་བ་ཅན་ལ་སོགས་པའི་
དགོན་སྡེ་རྣམས་སུ་གྲྭ་སྐོར་ལ་ཕེབས་ཤིང་།
བཙན་དགོན་པ། ཤཱཀྱ་གཞོན་
ནུ། དོན་གྲུབ་དཔལ། རྒྱ་སྟོན་སོགས་དགེ་བའི་བཤེས་གཉེན་མང་པོ་དང་
འབེལ་གཏམ་གསུང་གླེང་མཛད་པས་མཁྱེན་རབ་ཀྱི་རྩལ་དང་རིག་པའི་རྣམ་
འགྱུར་བཟང་ཞིང་གཞུང་ཆེ་ཆུང་གང་ལ་ཡང་ཐོགས་པ་མེད་པར་མཁྱེན་པ་རྒྱས་
པས་མཁས་དབང་ཐམས་ཅད་ཀྱི་ཐུགས་འཕྲོག་སྟེ་ཀུན་མཁྱེན་རང་དུ་འདུག་
ཅེས་བསྟོད་ བསྔགས་ མཛད་ ཅིང་གོང་དུ་བཀུར་བས་ཀུན་ མཁྱེན་ ཞེས་ པའི་་་་་
མཚན་སྙན་རྒྱས། ས་སྐྱར་བླ་མ་ཤག་འབུམ་ཚང་ལ་རྫོགས་ཆེན་དང་གཅོད་
སོགས་ཟབ་ཆོས་མང་དུ་ཞུས། བསམ་སྡིངས་པ་མཁས་གྲུབ་ལས་ཕྱག་ཆེན་
གའུ་མའི་སྐོར་གསན། དགུང་གྲངས་སུམ་ཅུའི་བར་རིས་མེད་ཀྱི་མཁས་ཤིང་
གྲུབ་པའི་ཡོངས་འཛིན་ཁྱད་པར་ཅན་མང་པོ་ལ་བརྟེན་ནས་མདོ་སྔགས་ཀྱི་་
གཞུང་ལུགས་མ་ལུས་པར་སྦྱངས་ནས་ མཁས་པའི་ཡང་རྩེར་སོན། དགུང་
གྲངས་སོ་གཅིག་པར་ཇོ་ནང་དུ་བྱོན་ནས་ཆོས་རྗེ་ཡོན་ཏན་རྒྱ་མཚོའི་ཞབས་ལ་
གཏུགས། སེམས་འགྲེལ་སྐོར་གསུམ་དེའི་ཆ་ལག་དང་བཅས་པ། 《ཁ་ཆེ་
པཎ་ཆེན་གྱི་སྦྱོར་དྲུག་>དང་། 《ནཱ་རོ་པའི་སྦྱོར་དྲུག》 《ཤ་བ་རི་པའི་
དྲུག》 《གྭ་ལོའི་སྦྱོར་དྲུག» 《དཔལ་གསང་བ་འདུས་པའི་སྦྱོར་དྲུག»
སྦྱོར་དྲུག» 《བྲམ་ཟེ་བསོད་ནམས་པའི་སྦྱོར་དྲུག»
《ཨ་བྷ་ཡའི་སྦྱོར་
《ཀྱེེ་རྡོ་རྗེའི་སྦྱོར་དྲུག» 《གཉོས་ཁོང་པའི་སྦྱོར་དྲུག» 《ཞང་གཡུ་བྲག་
པའི་སྦྱོར་དྲུག་>ལ་སོགས་པ་རྒྱ་གཞུང་གི་སྦྱོར་དྲུག་མང་པོ་ཞུས་ཤིང་། ཉམས་
རྟོགས་རྣམས་རང་རང་གི་ཐད་ཀར་སྐྱེས། གཞན་ཡང་《ཙ་མི་ལོ་ཙཱ་བའི་སྦྱོར་
5

དྲུག»> 《ཀྱི་ ཇོ་ ལོ་ ཙཱ་ བའི་ སྦྱོར་ དྲུག》 《འབྲོ་ ལོ་ ཙཱ་ བའི་ སྦྱོར་ དྲུག»
《ར་ལོ་ཙཱ་བའི་སྦྱོར་དྲུག》 《འཇམ་དབྱངས་གསར་མའི་སྦྱོར་དྲུག་»ལ་་
སོགས་པ་བོད་གཞུང་མང་དུ་གསན་ནོ། དགུང་གྲངས་སོ་ལྔའི་སྟེང་བླ་མའི་
བཀའ་ལྟར་ཇོ་ནང་གི་གདན་ས་མཛད། མཁས་བཙུན་ཆེན་པོ་ཤིན་ཏུ་དགྱེས་
ནས་ལོ་གཉིས་རིང་ཉིན་མཚན་མེད་པར་དབང་ལུང་ཁྲིད་བཤད་པ་སོགས་བླ་མ་
ལ་མངའ་བའི་ཆོས་ཐམས་ཅད་བསྩལ། བཀའ་དང་བསྟན་བཅོས་བོད་དུ་
འགྱུར་རོ་ཅོག་རྫོགས་པར་ནན་ཏན་དང་བཅས་ཚར་གཅིག་གཟིགས། དོན་
ཐམས་ཅད་མ་འདྲེས་པར་ཐུགས་སུ་ཆུད། གདན་སར་ཕེབས་ནས་ལོ་ཁ་ཤས་
ནས། འཇིག་རྟེན་མགོན་པོ་བདག་གིས་དེ་ཡིས་ཚེ། །སྐྱེ་དགུའི་བསོད་ནམས་
རྒྱ་མཚོ་སྤེལ་བའི་ཕྱིར། ། ངོ་མཚར་ཁྱད་འཕགས་བཀྲ་ཤིས་སྒོ་མང་སོགས། །
རྒྱལ་བའི་སྐུ་རྟེན་གསུང་རབ་རྒྱ་མཚོ་རྣམས། །རྡོ་རྗེ་དྲག་མོ་རྒྱལ་གྱི་གནས་སུ་
བཞེངས། ཞེས་ཆོས་རྒྱལ་སྲོང་བཙན་གྱིས་ལུང་བསྟན་པ་ལྟར་སྐུ་འབུམ་ཆེན་
མོའི་རྨང་བཏིང་། མཆོད་རྟེན་དེ་ཉིད་ཕྱི་མཆོད་རྟེན་གྱི་དབྱིབས་ལ་ནང་ལྷ་
ཁང་ཡིན་པ་ཤིན་ཏུ་རྒྱུ་ཆེན་པོ། གདན་ཁྲི་གྲུ་བཞིའི་ངོས་ཪེཪ་ཁྲུ་ཉིས་བརྒྱ་
བཅོ་ལྔ་རེ་ཡོད་པ། གདན་ཁྲི་ནས་གསེར་ཏོག་གི་རྩེ་མོའི་བར་དཔངས་སུ་ཁྲུ་
ཉིས་བརྒྱ་བཅོ་ལྔའི་མཐོ་ཚད་དང་ལྡན་པ་ནང་གི་ལྷ་ཁང་ཆིག་བརྒྱ་དང་བརྒྱད་
ཀྱི་ནང་ ་སྔགས་ཀྱི་ལྷ་སྐུ་དང་དཀྱིལ་འཁོར་གསུང་ རབ་བཅས་ མང་པོ་་་་་་
བཞུགས། ལོ་པཞིའི་རིང་དབྱར་དགུན་མེད་པར་བརྩིགས་པས་ཆུ་བྱ་ལོའི་ཟླ་
དྲུག་པར་ཡོངས་སུ་གྲུབ། ཚེས་བཅུའི་ཉིན་རབ་གནས་མཛད། དེའི་ཚེ་ཁོང་
གིས་རང་ཅག་གིས་མཆོད་རྟེན་ཆེན་མོ་འདི་ཙམ་ཞིག་བཞེངས་ཀྱང་འུ་ལག་མི་
གཅིག་མ་བསྐུལ་ལ། ཁྲལ་ནས་བྲེ་གང་ཡང་མ་བསྡུས་པས་སྡིག་པ་དང་མ་
འདྲེས་པའི་དགེ་བ་ཡིན་གསུངས། ཡང་《རྔ་བོ་ཆེའི་མདོར་» རྗེ་ཉིད་ལུང་
བསྟན་པ་ལས། སེམས་ཅན་གྱི་ཁམས་བརྟག་པའི་གཏམ་དང་། རྔ་བོ་ཆེན་
པོའི་མདོའི་གཏམ་སྨྲ་བར་འགྱུར་རོ། །ཆོས་ཆེན་པོའི་རྔ་བོ་ཆེ་བརྡུང་བརཪ་་་་
6

འགྱུར་རོ། ། ཞེས་སོགས་གསུངས་པ་ལྟར་བཤེས་གཉེན་བཅུ་ ཕྲག་ མང་པོ་ལ་
《སྙིང་པོའི་མདོ་བཅུའི་» བཤད་པ་རང་བཞེད་རྩལ་དུ་བཏོན་ནས་རྒྱས་པར་
གསུངས། གཞན་སྟོང་སྟོན་པའི་གསུང་ རབ་ཀྱང་མང་དུ་མཛད། དཔེ་་་
རྣམས་དང་ཆོས་སྐད་རྣམས་ཕྱོགས་ཐམས་ཅད་དུ་ཁྱབ་པས་མཁས་པ་ཕལ་གྱི་
བློར་མ་ཤོང་བར་དངོས་སུ་འབེལ་གཏམ་རྩོད་པ་ཞུས་པ་རྣམས་རྒྱ་མཚོ་ལ་ཁ་བ་
བབས་པ་བཞིན་དུ་སོང་བས་དངོས་སུ་མཇལ་བ་རྣམས་གྲུབ་མཐའ་ལ་ངེས་ཤེས་
དང་བླ་མ་ལ་དད་པ་ཐོབ་པ་ཤ་སྟག་བྱུང་། རིང་ནས་ངག་ལོན་དང་རྩོད་ཡིག་
བསྐུར་བ་རྣམས་ལ་ཆོས་དང་མཐུན་པའི་ལན་མཛད་པས་ངེས་པ་རྙེད། ཕྱིས་
གྲུབ་མཐའ་དེ་རྩོད་བྲལ་དུ་སོང་ནས་ཕྱོགས་བཞིའི་དགེ་བཤེས་དུ་མས་བསྐུལ་
ནས་《ངེས་དོན་རྒྱ་མཚོ་»སོགས་ཡིག་ཆ་མཛད་པས། མཁས་དབང་དཔང་
ལོ་ཆེན་པོས། བུ་དོལ་ཤེར་གསུམ་བསྟན་པའི་སྲོག་ཤིང་ཡིན། །ཞེས་གསུངས་
པ་ལྟར། རིས་བྲལ་གྱི་མཁས་གྲུབ་ ་ མཁས་གྲུབ་ དུ་ མས་ བསྔགས་བརྗོད་ ཚད་ མེད་ བྱས།
གནམ་ལ་ཉི་ཟླ་གཉིས་ས་ལ་བུ་དོལ་གཉིས་ཞེས་དུས་འདིར་ཡོངས་སུ་གྲགས།
དགུང་གྲངས་ང་གཅིག་པ་ཤིང་སྤྲེལ་ལོའི་ཟླ་དགུ་པར་གོང་མ་ཆེན་པོས་ཁོང་གི་